Čierne písmená

„Čierne písmená“ je názov štvrtého singlu z albumu Tlaková níž speváka Mira Jaroša. V 21. týždni roku 2009 sa stala 8. najhranejšou slovenskou skladbou na Slovensku.Webová stránka IFPI (pozri Rádio SK Top 50 a 21. týždeň r. 2009)

Vznik
Bola to prvá nahrávka, ktorá bola napísaná na album Tlaková níž, zároveň Mirova najosobnejšia skladba na albume.Webová stránka 24 hodín Pôvodnú hudbu napísal Izraelčan Mark Blumberg. Skladba bola nahratá s niekoľkými textami. Pôvodne sa mala volať "Vôňa spomienok", neskôr "Každý z nás klame". Na albume sa objavila pod názvom "Príliš čierne písmená". Pre komerčné účely a rádiá bola nahratá nová verzia skladby „Čierne písmená“ s upraveným textom, pridaným refrénom a nanovo nahratým orchestrom. Pesnička je Mirovou spoveďou, ktorú napísal počas depresívneho obdobia.Webová stránka Supermusic V médiách sa o skladbe začalo hovoriť už pred jej vydaním, mala svoju vlastnú web stránku na ktorej sa mohli ľudia vypísať z toho, čo ich trápi. V deň vydania singlu sa stránka zrušila a všetci prispievatelia sa tým mali zbaviť zlých energií a zafarbiť svoj svet. Skladba bola oficiálne vydaná v piatok trinásteho februára 2009.

Videoklip
Na účinkovanie vo videoklipe bol vyhlásený verejný kasting.Webová stránka Hudba Úlohou ľudí bolo stotožniť sa s nahrávkou a zahrať emócie pred kamerou. Miro si spomedzi asi 300 prihlásených vybral 30 ľudí, ktorí sa v klipe objavili. Miro pôsobil ako režisér a všetko riadil sám. Mal jasnú víziu. Napísal scenár, rozdelil jednotlivé pasáže textu medzi ľudí. Za kamerou stál Richard Zimmerman. V klipe sa objavili napríklad: mladá vdova, transvestita, tehotná tínedžerka, Číňanka, dvojčatá, mních, či opustená nevesta, ktorú stvárnila Tamara Heribanová.Webová stránka Topky Miro sa objavil až v záverečnej scéne a ako jediný sa usmieva. Na podporu nahrávky vzniklo niekoľko trailerov, tiež Making of nahrávka a video, ktoré ukazujú Mira pri nahrávaní v štúdiu a pri tvorbe videoklipu.

Oficiálne verzie nahrávky
"Radio edit"
"Albumová verzia"
"Akustická verzia"
"Video edit"
"Robert Burian radio remix"
"Robert Burian Remix"
"Robert Burian Dub"
"Waxtime remix"
"Radio Instrumental"
"Album Instrumental"

 Referencie 

 Externé odkazy 
Oficiálna stránka Mira Jaroša

Kategória:Piesne Mira Jaroša
Kategória:Piesne z 2009